laion/Wikipedia-Exotic huggingface dataset:
טירני

טירני הוא שם משפחה. האם התכוונתם ל... ג'ין טירני (1991-1920) - שחקנית קולנוע ותיאטרון אמריקאית דניאל טירני – רב איטלקי במפנה המאות ה-18 וה-19, רבה של יהדות פירנצה. מחבר "עיקרי הד"ט" לורנס טירני (אנ') – שחקן אירי-אמריקאי
טרני (פירושונים)

האם התכוונתם ל... טרני – עיר עתיקה באיטליה בדרום מחוז אומבריה ובירת נפת טרני טרני (נפה) – נפה במחוז אומבריה שבאיטליה דניאל טרני – רב איטלקי, מחבר "עיקרי הד"ט"
לאה פלדבלום

לאה פלדבלום (Laja (Léa) Feldblum;‏ 1 ביולי 1918 בוורשה, פולין - 1989 בתל אביב) הייתה ניצולת השואה היחידה מהמעון שבו עבדה, ובו היו ילדי איזיו, לאחר שבחרה להתלוות לילדים בדרכם למחנה השמדה. לאה פלדבלום נולדה בוורשה למשפחה יהודית בה היו לה עוד אח ואחות. בשנת 1929 עברה המשפחה לאנטוורפן שבבלגיה, שם הייתה פלדבלום חברה בתנועת השומר הצעיר. לאחר שגרמניה הנאצית כבשה את בלגיה, נמלטה המשפחה לצרפת והתגוררה ב-Le Bousquet-d'Orb שבקרבת מונפלייה בדרום צרפת. הוריה נפטרו בנפרד כשמונה חודשים לאחר מכן. אחיה ואחותה גורשו לאושוויץ ב-12 בספטמבר 1942. פלדבלום החלה לעבוד כמורה וכיועצת במעונות של OSE, ותקופה מסוימת גם במטה של OSE בשאמברי שבאזור האיטלקי. בסופו של דבר הצטרפה לסגל המעון באיזיו(אנ'). ערך מורחב – ילדי איזיו בשנת 1944 עבדה פלדבלום במעון לילדים יהודים באיזיו(צר') שבמחוז איין, 70 ק"מ מזרחית לליון, למרגלות הדרומיים של הרי היורה. היא עבדה שם תחת השם Marie-Louise Decoste. דיירי המעון היו בני 5 עד 17, כולם יהודים שרוב הוריהם גורשו, ועברו לטיפול הארגון היהודי OSE. על מנת להסתיר אותם מסר אותם OSE למעון. פלדבלום נקשרה לחניכים שהיו בטיפולה. היא גורשה מתחנת בוביני(צר') למחנה הריכוז דראנסי ומשם לאושוויץ בשיירה מספר 71 מיום 13 באפריל 1944(צר') (אותה השיירה שבה גורשה סימון וייל) יחד עם 44 ילדים(צר') ושישה מטפלים נוספים מאותו המעון, ובכלל זה המנהל מירון זלטין. ברשותה של פלדבלום היו מסמכים מזויפים שאיפשרו לה להינצל מהגירוש לאושוויץ. לאחר שפעמיים סירבה לנצל הזדמנויות לעבור לשווייץ, היא העדיפה לחשוף בתחנת המעבר בדראנסי את זהותה האמיתית, כדי להישאר עם חניכי המעון. ב-15 באפריל 1944 הם הגיעו לאושוויץ. היא הובילה את טור הילדים לנקודת הסלקציה, אך כשהודיעה לאנשי ה-SS שאלה ילדי מעון, היא הופרדה מהם. הילדים נשלחו להשמדה, והיא נשלחה למחנה האסירים. היא נבחרה לעבור ניסויים רפואיים, שגרמו לה נזקים רבים. הפרידה הפתאומית מהילדים, המחשבות על גורלם האכזר, וחייה הקשים במחנה הותירו את רישומם הקשה עליה עד סוף ימיה. פלדבלום הייתה היחידה מבין הילדים והמטפלים במעון הילדים באיזיו שניצלה. בינואר 1945 היא שוחררה וחזרה לצרפת דרך אודסה. ב-1946 היא עלתה לארץ ישראל, ובאותה שנה התחתנה. שנתיים לאחר מכן התאלמנה, כשבעלה נהרג במלחמת העצמאות. פלדבלום נשאה בתוכה את זכרם של אותם 44 הילדים עד יום פטירתה. בשנת 1987, במשפטו של מי שהיה מפקד הגסטפו בליון קלאוס ברבי, שהוביל את פשיטת הגסטפו על המעון, היא מסרה עדות מרגשת מאוד ומזעזעת על גירושם וגורלם של הילדים מהמעון באיזיו. בין היתר אמרה: "זוהי חובתי להעיד נגד קלאוס ברבי בשם 44 הילדים שלי שנרצחו באושוויץ, משום שמדי לילה הם עומדים מול עיני". סיפורה מופיע בסרט הטלוויזיה הצרפתי "La Dame d'Izieu". הסרט ״סבתא לילי״, בבימויו של זיו רובינשטיין, מספר את סיפורה של פלדבלום. שואת יהודי צרפת סבין זלטין מירון זלטין הלן גורגיאל, לאה (לילית) פלדבלום, גיבורה אלמונית, בתוך "ילקוט מורשת לחקר השואה והאנטישמיות", חוברת 53, גיליון נ"ג, עמודים 155 - 159, מרחשון תשנ"ג, 1 בנובמבר 1992. Guide des lieux de mémoire 2012 עמ' 224 (בצרפתית) לאה פלדבלום: הניצולה היחידה מבית הילדים איזיו בצרפת, אתר "ילדים בשואה – מיזם תיעוד" Survivre (בצרפתית) Escapades autour de Lyon 2012-2013, עמ' 30 (בצרפתית) הערך מבוסס בעיקר על הדברים שנכתבו עליה באתר Jewish Virtual Library, באתר הוצאת "מורשת" וב אתר יד ושם. בית הילדים באיזיו (MAISON D'IZIEU), באתר יד ושם: בתי ילדים בצרפת בתקופת השואה ראו באתר ההוצאה.
תחנות'

תחנות' (מערבית, تحنّث) הוא מנהג קדום שנהגו לקיים כמה אוכלוסיות בחצי האי ערב הטרום אסלאמי, ובפרט שבט קורייש. מנהג זה התאפיין בהתבודדות, לפרק זמן מה (למשל, חודש ימים), במקום רחוק ממקום המגורים ובמיוחד בסביבה טבעית המאפשרת חשבון נפש באין מפריע. בדרך כלל היה חוזר המתבודד לביתו בסיום כל יום. המנהג התאפיין גם בכמה פולחנים נוספים. למנהג התחנות' חשיבות במחקר ההיסטורי, וההיסטוריוגרפי של דת האסלאם (כמו גם במחקר היסטורי-פסיכולוגי), שכן על פי המסורת המוסלמית, בעת שביצעוֹ מוחמד בן עבדאללה (הנחשב לנביא האסלאם) נגלה אליו לראשונה מלאך האל ג'יבריל (המזוהה עם המלאך גבריאל מן המסורת היהודית). התבודדות במקום מרוחק (הכוללת שיבה הביתה, למשל, אחת ליום או כמה ימים). חשבון נפש על מעשים לא מוסריים. פולחן הכולל מתן צדקה לעניים (זכאה). הקפת הכעבה במכה, לרוב 7 פעמים, בסיום התחנות'. מוחמד בן עבדאללה נחשב באסלאם לאחרון הנביאים, ולנביא החשוב ביותר מכל הנביאים. על פי דת האסלאם, פסוקי הקוראן ספר הקודש של דת זו, הורדו למוחמד בעל-פה, על ידי המלאך ג'יבריל (גבריאל). לפי המסורת המוסלמית, באחת הפעמים שעשה תחנות', הגיע מוחמד אל הר האור (הר אל-נור, جبل النور) והתבודד שם. בעת תקופה זו, בעודו מתבודד במערת חירא (غار حراء) בהר זה, נגלה אליו לראשונה המלאך גבריאל, בלילה (לילה המכונה "ליל הגורל" - "לילת אל-קדר"). קובץ החדית' הידוע "צחיח אל-בוח'ארי" (صحيح البخاري) מספר כך: אז בא אליו המלאך גבריאל ואמר: קרא! אמר (מוחמד): אינני קורא (בגרסה אחרת: מה אקרא?). אז הוא תפס אותי ולחץ אותי עד שתש כוחי, אז שילח אותי ואמר: קרא! אמרתי: אינני קורא. אז הוא אמר: קרא בשם ריבונך אשר ברא, ברא את האדם מטיפת דם מעוּבּה [או 'קפוא'], קרא, הן ריבונך הוא רב חסד, אשר לימד בקולמוס, לימד את האדם את אשר לא ידע. הפסוקים האחרונים (מהמילים: "קרא בשם ריבונך" ואילך) מופיעים בקוראן כ"סורת אל-עַלַק" (סורת הדם המעובה (או 'סורת הדם הקפוא') מס' 96), ומובאים כאן בתרגומו של אורי רובין. לסיפור ההתגלות יש גרסאות רבות במסורת המוסלמית שנבדלות זו מזו אך בפרטים אחדים. M.J. Kister, "Al-Taḥannuth’: An Inquiry into the Meaning of a Term," Bulletin of the School of Oriental and African Studies, University of London, 31,2 (1968), 223-236. האסלאם, מבוא להיסטוריה של הדת, הוצאת האוניברסיטה הפתוחה, מהדורה שנייה, שנת 2000, פרק 1. הערך על תחנות' באתר Wikishia. מצג תלת-ממדי של מערת חירה בה על פי המסורת המוסלמית חווה מוחמד את התגלותו הראשונה M.J. Kister, "Al-Taḥannuth’: An Inquiry into the Meaning of a Term," Bulletin of the School of Oriental and African Studies, University of London, 31,2 (1968), 223-236. קוראן, הוצאת אוניברסיטת תל אביב, תשס"ה 2005. ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
Baby Boy

Baby Boy הוא סינגל של הזמרת האמריקאית ביונסה, בשיתוף פעולה עם שון פול. ביונסה וקולומביה רקורדס שחררו את "Baby Boy", הסינגל השני מאלבום הבכורה של ביונסה Dangerously in Love, לתחנות הרדיו בארצות הברית ב -3 באוגוסט 2003. הסינגל זכה לשבחים על ידי מבקרי המוזיקה, שהחמיאו למקצב ולשיתוף הפעולה בין ביונסה לשון פול. "Baby Boy" הגיע למקום הראשון בעשרות מצעדים ברחבי העולם ביניהם מצעד הבילבורד בארצות הברית, Billboard Hot 100, שם שהה במשך תשעה שבועות רצופים במקום הראשון. בנוסף הסינגל הגיע לעשירייה הראשונה במדינות רבות כגון בריטניה, גרמניה, צרפת, אוסטרליה, והגיע למעמד פלטינה באוסטרליה ובארצות הברית. הקליפ של השיר הופק על ידי ג'ייק נאוה וברובו של הקליפ ביונסה רוקדת. במהלך השנים ביונסה המשיכה לבצע את השיר "Baby Boy" בתוכניות אירוח וסיבובי הופעות, ואף האגודה האמריקנית של מלחינים, מחברים, ומוציאים לאור (ASCAP) זיהתה אותו כאחד מהשירים שבוצעו הכי הרבה בשנת 2005. בשנת 2002 טסה ביונסה למיאמי, פלורידה, בארצות הברית, לעבוד עם המפיק המוזיקלי האמריקאי סקוט סטורץ על אלבום הבכורה שלה, Dangerously in Love. שניהם כתבו את השיר "Baby Boy", בשיתוף פעולה עם הראפר ג'יי זי. לאחר מכן ביונסה יצרה קשר עם שון פול שיחבור אליה בשיתוף פעולה, שון פול הסכים וטס מג'מייקה להצטרף להקלטות של השיר. "Baby Boy" זכה להצלחה עצומה במצעדים ברחבי העולם, במיוחד במצעד הבילבורד בארצות הברית. בשבוע הראשון נכנס הסינגל למקום ה 57 כאשר סינגל הבכורה של האלבום "Crazy in Love" שהה במקום הראשון, לאחר שמונה שבועות נכנס למקום הראשון ושהה שם תשעה שבועות רצופים. הסינגל היה המספר שבועות הרב ביותר במקום הראשון בקריירת הסולו של ביונסה עד שנת 2006, עם הוצאת השיר Irreplaceable מאלבום הסולו השני שלה, B'Day. הסינגל "Baby Boy" נשאר 29 שבועות במצעד, ובמצעד סוף שנת 2003 של הבילבורד האמריקאי נכנס למקום ה 12. במצעד הבילבורד האמריקאי של סוף העשור 2000s נכנס במקום ה 38. במאי הקליפ לשיר "Baby Boy" הוא ג'ייק נאוה, שגם היה אחראי לקליפ "Crazy in Love" של ביונסה. הקליפ צולם במיאמי, פלורידה ב 7–8 אוגוסט 2003. הקליפ כולל סצנות של ביונסה ושון פול בנפרד, הקליפ מתחיל כאשר שון פול יושב על כיסא בעוד ביונסה נשענת על הקיר תוך כדי ריקוד. לאחר מכן רואים את ביונסה על מיטה ואת שון פול מוצג עם נשים ששוכבות סביבו. בהמשך ביונסה הולכת לכיוון החוף ונכנס לים ביחד עם גבר, לאחר מכן ביונסה נמצאת במסיבה כאשר היא רוקדת עם גבר וכאשר היא שרה את השורה "the dance floor becomes the sea" (רחבת הריקודים הופכת לים), רואים את ביונסה רוקדת בחוף ים על רצפה מעץ. "Baby Boy" בוצע לראשונה על ידי ביונסה בטקס פרסי ה VMA בשנת 2003, ובטקס פרסי ה EMA לשנת 2003 ביצעה את השיר שוב בשיתוף שון פול. "Baby Boy" נכלל ברשימות השירים בסיבובי הופעות של ביונסה ברחבי העולם, בסיבוב הופעות הראשון של ביונסה Dangerously in Love Tour שהחל בסוף שנת 2003, היה שיר הפתיחה של המופע. בנוסף ביצעה ביונסה את השיר עם קלי רולנד ומישל ויליאמס חברות להקת דסטיניז צ'יילד, במסע ההופעות שלהן Destiny Fulfilled Tour בשנת 2006. השיר בוצע במסעי ההופעות "The Beyoncé Experience", "I Am... World Tour", "The Mrs. Carter Show World Tour" ואף המסע הופעות המשותף של ביונסה וג'יי זי "On the Run Tour". בשנת 2013 ביונסה הופיעה בהופעת המחצית של הסופרבול שם ביצעה את "Baby Boy". גם ב-The Formation World Tour ביונס ביצעה את השיר. מידע על היצירה "Baby Boy" באתר מיוזיק בריינז מידע על הסינגל "Baby Boy" באתר מיוזיק בריינז מידע על היצירה "Baby Boy" באתר Discogs סרטון השיר "Baby Boy" באתר יוטיוב
SQLite

SQLite הוא מסד נתונים יחסי משובץ. כלומר: להבדיל מרוב מסדי הנתונים היחסיים, SQLite אינו תהליך עצמאי נפרד המקבל קריאות מתהליכים נפרדים או מרוחקים, אלא ספריה הנקראת או מופעלת מתוך תהליך קיים. הקוד מפורסם כקוד פתוח ללא כל הגנת זכויות יוצרים כרשות הציבור. מפתח מסד הנתונים מציע תוספים בתשלום, ואלה מוגנים בזכויות יוצרים ודורשים רישיון, בכללם רכיב הצפנה בשם SEE (SQLite Encryption Extension). הוא תומך ב-ACID, ומממש את רוב הסטנדרט של SQL. תחביר SQLite משתמש בטיפוסים חלשים (weak types) ואינו מבטיח את שלמות המידע (Data Integrity). הוא בחירה פופולרית כאשר מפתחים מסד נתונים מוטמע (Embedded) עבור צד לקוח כשירות ניהול מידע מקומי. יתרונותיו של מסד נתונים זה שקובץ ההרצה שלו מאוד קומפטי (קובץ בודד בנפח של כחצי מגהבייט), הוא אינו מצריך התקנה וקונפיגורציה, ותומך בנפחים גדולים של מידע (140 טראבייט למסד). ניתן להשתמש בו במגוון רחב של שפות כמו C, ג'אווה ושפות הדוט נט, ובמגוון מערכות הפעלה. בשפות כמו C ו-C++‎ ניתן אף להטמיע אותו בתוך קובץ ההרצה של התוכנה הראשית. על פי מדד DB-Engines (דצמבר 2023) למסדי נתונים הוא מדורג במקום ה-11 בעולם בדירוג כללי. אתר האינטרנט הרשמי של SQLite (באנגלית) מדיה וקבצים בנושא SQLite בוויקישיתוף דירוג כללי של מסדי נתונים, באתר DB-Engines ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
אלפונס הימלרייך

אלפונס הימֶלרַייך (Alfons Himmelreich;‏ 31 ביולי 1904 – 8 באפריל 1993) היה צלם ישראלי יליד גרמניה. אלפונס הימלרייך נולד בשנת 1904 במינכן שבגרמניה במשפחה יהודית אמידה שעסקה בסחר בטקסטיל. בנעוריו היה הימלרייך פעיל בתנועות הנוער "Wehrkraft" (ארגון יהודי להכשרה צבאית ללא נשק) ובברית המשוטטים היהודים הצעירים (Jung-Jüdischer Wanderbund,‏ JJWB) וכן למד רישום. בשנת 1917 קיבל לראשונה מצלמה והחל לצלם כאוטודידקט. בשנת 1933, לאחר עליית הנאצים לשלטון, עלה לארץ ישראל והתיישב בתל אביב. בתחילה עסק בנגרות ולאחר מכן פתח סטודיו לצילום ברחוב שינקין. בשנת 1941 עבר לדירה בקומה העליונה של רחוב אלנבי מס' 114, שם התגורר עד לשנת 1992, ובה הקים גם סטודיו לצילום. בשנים 1937–1956 הציג בתערוכות ובסלונים בינלאומיים. בתחילת שנות ה-40 התעוור בעין אחת. עם נושאי הצילום העיקריים שלו נמנו תצלומי מחול, אדריכלות ודיוקנאות. במקביל יצר תצלומים מוזמנים עבור התעשייה העברית בארץ ישראל. עבודותיו, הושפעו ממסורת הבאוהאוס הגרמני בכל הקשור לעיצוב הקומפוזיציה. קקטוס סלניצראוס גרנדיפלורס (מלכת הלילה) שנות ה-40 של המאה ה-20 הדפסת-כסף גובה 10.9 ס"מ, רוחב 16.9 ס"מ ד"ר זולקיס ביפו 1949-1948 הדפסת-כסף צמר מרינו 1945 הדפסת-כסף אורך 28.7 ס"מ, רוחב 37.7 ס"מ אלפונס הימלרייך, באתר מרכז המידע לאמנות ישראלית, מוזיאון ישראל שלמה שבא, מלכות השמים בקומת הגג, דבר, "דבר השבוע", 28 באוקטובר 1983, המשך אלפונס הימלרייך, צלם על הגג (אורכב 04.03.2016 בארכיון Wayback Machine); אוצרת: ויויאן סילבר-ברודי, המוזיאון הפתוח לצילום תל-חי, יולי 2005 כך היינו, עיתונות קיבוצית, 27 באוקטובר 2005 דליה מנור, מבט מקרוב על סלילי חוטים במכונת אריגה ועל ההתיישבות החלוצית, באתר הארץ, 3 באפריל 2006 גבי מנשה, פעם היה פה שמח, באתר ynet, 2 במאי 2006 יעל (פרוינד) אברהם, צלם על הגג, מקור ראשון, מוסף שבת, 24 במאי 2013 אלפונס הימלרייך, דף שער בספרייה הלאומית אלפונס הימלרייך באתר חברה קדישא ת"א–יפו.
אגוזי

האם התכוונתם ל... אילן אגוזי – איש צבא ישראלי דורון אגוזי – קלע ישראלי יעקב אגוזי – חלוץ משה אגוזי – פעיל בארגון ההגנה משה אגוזי (קצין) – קצין צה"ל שלמה אגוזי – טייס קרב, אלוף הפלות אגוזי (ממתק) – חטיף שוקולד המכיל אגוזים, מתוצרת שטראוס עלית בית אגוזי – אחד משמות הכוכב ביטלג'וז אגוז (פירושונים)
שוגון (פירושונים)

האם התכוונתם ל... שוגון – תוארו של השליט הצבאי של יפן בתקופת "ימי הביניים" שלה שוגון (1975) – הספר הראשון בסאגה האסיאתית של ג'יימס קלאוול שוגון (אנ') – מיני-סדרה המבוססת על הספר "שוגון" שוגון (סדרת טלוויזיה) – גרסה מחודשת למיני-סדרה משנת 1980 חיים פנחס (שוגון) – חוקר פרטי, שהיה קצין וראש מחלק הבילוש במשטרת ישראל
מארק-אנטואן שרפנטייה

מארק-אנטואן שרפנטייה (בצרפתית: Marc-Antoine Charpentier‏; 1643 – 24 בפברואר 1704) היה מלחין צרפתי מתקופת הבארוק. שרפנטייה נולד בפריז או סמוך לה, בנו של לבלר אמן שקיים קשרים טובים עם משפחות בעלות השפעה בשלטון הפריזאי. מארק-אנטואן עצמו קיבל חינוך מעולה (ייתכן שאצל הישועים) ובגיל 18 נרשם לבית הספר למשפטים בפריז. בין השנים 1667 ל-1669, כנראה, למד ברומא אצל ג'אקומו קריסימי; לסברה שלפיה נסע לרומא ללמוד ציור, ורק אחר כך התגלה כישרונו המוזיקלי על ידי קריסימי, אין תיעוד. מה שברור הוא, ששרפנטייה רכש ידע מוצק במוזיקה איטלקית של התקופה, שאותו הביא עמו לצרפת. ככל הידוע, בשובו לצרפת עבד והתגורר שרפנטייה אצל מארי דה לורן, דוכסית דה גיז (שכונתה גם "מדמואזל דה גיז"), כמלחין הבית שלה וכזמר קונטרה-טנור, עד מותה בשנת 1688. במהלך תקופה זו חיבר כמות ניכרת של יצירות ווקאליות חילוניות, כמו גם מוזיקה לפסוקי תהילים, מזמורי תפילה, מגניפיקט, מיסה ומוטטים (שאותם כינה סיפורים ושירים). החל בשנת 1672 עבד עם מולייר, לאחר שזה ניתק את קשריו עם ז'אן-בטיסט לולי. היצירה המשותפת האחרונה לשניהם הייתה החולה המדומה. מולייר השתתף בהצגת המחזה, התמוטט על הבמה בהצגה הרביעית ומת כמה שעות לאחר מכן. בשנות ה-80' של המאה ה-17 שירת שרפנטייה כממונה על המוזיקה בכנסייה הישועית סאן לואי בפריז. נוסף לכך, שרפנטייה היה המורה למוזיקה של פיליפ, דוכס שרטר. שרפנטייה התמנה ל- maître de musique à la Sainte Chapelle - מנהל מוזיקלי של כנסיית סנט שאפל בפריז - בשנת 1698, משרה שהתמיד בה עד מותו בשנת 1704. בתוקף תפקיד זה עליו היה לא רק להלחין לצורכי הפולחן בכנסייה אלא לנהל את מקהלת הילדים וללמדם סולפג' וזמרה. אחת מיצירותיו המפורסמות ביותר בתקופת כהונתו שם הייתה המיסה "עליית מריה השמיימה". יצירותיו כוללות אורטוריות, מיסות, אופרות ואין ספור יצירות קטנות יותר, קשות למיון. רבות מיצירותיו הקטנות לקול אחד או שניים ולכלים דומות לקנטטה האיטלקית של התקופה, ויש להן אותם תווי היכר פרט לשם: שרפנטייה קרא להן air sérieux ("אריה רצינית") או air à boire ("אריית שתייה") אם הן בצרפתית, אבל קנטטה אם הן באיטלקית. הפרלוד ל"טה דאום" שלו, H 146 בצורת רונדו, מוכר מאוד כאות של איגוד השידור האירופי, הנשמע בפתיחת תחרות האירוויזיון. את קטלוג יצירותיו של שרפנטייה ערך יו ויילי היצ'קוק, ומשום כך מצרפים במקרים רבים את האות H (היצ'קוק) למספר היצירה. אהבת אקיס וגאלאתאה (1678) ירידת אורפיאו לשאול (1686 - 1687) משפט פאריס (1690) פילומלה (1690) מדיאה (1693) דוד ויהונתן, 1688 490 H (לִבְרִית מאת פ. ברטונו). פסטורלות מוזיקה לתיאטרון באלט-קומדיות באלטים דיברטימנטי אידיליות מוזיקליות אינטרלודים סונאטות מוזיקת קודש (פירוט מלא בוויקיפדיה האנגלית או הצרפתית) מדיה וקבצים בנושא מארק-אנטואן שרפנטייה בוויקישיתוף מארק-אנטואן שרפנטייה, במסד הנתונים הקולנועיים IMDb (באנגלית) מארק-אנטואן שרפנטייה, באתר אפל מיוזיק (באנגלית) מארק-אנטואן שרפנטייה, באתר ספוטיפיי מארק-אנטואן שרפנטייה, באתר Last.fm (באנגלית) מארק-אנטואן שרפנטייה, באתר AllMusic (באנגלית) מארק-אנטואן שרפנטייה, באתר MusicBrainz (באנגלית) מארק-אנטואן שרפנטייה, באתר דיזר מארק-אנטואן שרפנטייה, באתר Discogs (באנגלית) מארק-אנטואן שרפנטייה, באתר Genius מארק-אנטואן שרפנטייה, באתר SecondHandSongs מארק-אנטואן שרפנטייה, באתר DNCI שרפנטייה- אמן של הבארוק -סרטון בצרפתית תיאטרון ירושלים, הצגת "החולה המדומה" מארק-אנטואן שרפנטייה, באתר אנציקלופדיה בריטניקה (באנגלית) מארק-אנטואן שרפנטייה, באתר "Find a Grave" (באנגלית)
Check on It

Check on It הוא שיר של הזמרת האמריקאית ביונסה נואלס, בשיתוף פעולה עם הראפר סלים ת'ונג (Slim Thug). ביונסה וקולומביה רקורדס שחררו את השיר Check on It בארצות הברית ב-13 בדצמבר 2005. השיר יצא על מנת לקדם את הסרט הפנתר הורוד, בו ביונסה מככבת בתפקיד קסניה. הסרט זכה להצלחה ברחבי העולם כאשר הכניס יותר מ-150 מיליון דולר. בנוסף השיר נכלל באלבום הלהיטים של להקת דסטניז צ'יילד, 1#, ובאלבום הסולו השני של ביונסה, B'Day. יוצרי השיר הם ביונסה נואלס, סוויז ביטס ()Swizz Beatz, שון גארט, אנג'לה ביינסה וסלים ת'ונג. השיר Check on It הוא בסגנון R & B והיפ הופ. השיר קיבל ביקורות חיוביות על ידי מבקרי המוזיקה, שהחמיאו על היכולות השירה של ביונסה, והאסרטיביות שבה היא שרה את השורות שלה. ההצלחה של Check on It במצעדים הייתה גדולה כאשר נכנס למקום הראשון ביותר מחמישה מצעדים ברחבי העולם, הכוללים את ניו זילנד ואת מצעד הבילבורד האמריקאי ששם שהה במקום הראשון חמישה שבועות רצופים. ובנוסף נכנס לעשירייה הראשון ביותר מעשרה מצעדי מוזיקה ברחבי העולם, הכוללים את בריטניה ששם נכנס למקום השלישי. הקליפ לשיר Check on It פורסם לראשונה ב -16 בדצמבר 2005 ב- MTV. ברוב הקליפ ביונסה מופיעה כאשר היא רוקדת, בלבוש ורוד, והרקע ורוד על מנת למתג את הקליפ לסרט הפנתר הורוד. הקליפ זכה בטקס פרסי ה VMA לשנת 2006 פרס קליפ ה R&B הטוב ביותר של השנה, ואף היה מועמד לפרס הקליפ של השנה בטקס פרסי ה BET לשנת 2006. ביונסה לא הופיעה עם השיר בשום תוכנית אירוח או טקסי פרסים, אך בכל זאת הוא נכנס לסיבובי ההופעות "The Beyoncé Experience" ו- "I Am... World Tour" של ביונסה. Check on It נכתב על ידי ביונסה נואלס, סלים ת'ונג ושון גארט. Check on It לא היה אמור להשתחרר כסינגל מאלבום 1# של דסטניז צ'יילד, אך בשל שחרורו של הסינגל הראשון "Stand Up for Love" נכשל מסחרית נאלצו לשחרר את Check on It. לשיר יצא רימקס ששוחרר ב-31 בינואר 2006 בבריטניה וארצות הברית. למרות שהשיר Check on It היה הצליח רבות ברחבי העולם גילתה ביונסה כי היא לא אוהבת את השיר, בטענה שהשיר פשוט מדי ולא קליפ כמו הסינגלים הקודמים שלה ולכן הופתעה שהצליח רבות. במצעד הבילבורד האמריקאי 100 Billboard Hot השיר נכנס בשבוע הראשון למקום 72, ולאחר עשרה שבועות במצעד נכנס למקום הראשון ושהה שם חמישה שבועות רצופים. במצעד שירי הפופ של המצעד האמריקאי נכנס למקום הראשון, והמצעד שירי ה R&B נכנס למקום השלישי. במצעד סוף השנה של הבילבורד האמריקאי 100 Billboard Hot לשנת 2006 נכנס השיר למקום העשירי, ומצעד שירי הפופ למקום התשיעי. במצעד שירי העשור הבילבורד האמריקאי 100 Billboard Hot של שנות ה-2000s נכנס למקום ה-88, ובמצעד שירי הפופ לעשור 2000s נכנס במקום ה-41. מידע על היצירה "Check on It" באתר מיוזיק בריינז מידע על הסינגל "Check on It" באתר מיוזיק בריינז מידע על היצירה "Check on It" באתר Discogs סרטון השיר "Check on It" באתר יוטיוב
וילה שבלי ג'מל

וילה שבלי ג'מל הוא מבנה מפואר המצוי בשכונת טלביה בירושלים ברחוב מנה 6 ונחשב לאחד הבתים המרשימים שנבנו בשכונה בתקופת המנדט הבריטי. וילת שבלי ג'מל נבנתה בשנות ה-30 של המאה ה-20 עבור משפחתו של שבלי ג'מל, ערבי נוצרי פרוטסטנטי. אחיו של שבלי התגוררו בסמיכות: אמין ג'מל התגורר בוילה אמין ג'מל ברחוב מנה 4 ואניס ג'מל התגורר בבית אניס ג'מל ברחוב אלקלעי. אבי המשפחה בנג'מין ג'מל התגורר בבית בנג'מין ג'מל שנמצא היום ברחוב חובבי ציון 24. שבלי, הבכור מבין האחים היה איש עסקים בתחום התיירות. את המבנה תכנן האדריכל היווני-אורתודוקסי יאני קורפיאטיס. משפחת ג'מל נמלטה מהשכונה בשנת 1948 בעקבות הלחימה בירושלים במלחמת העצמאות והמבנה הועבר לחזקתו של האפוטרופוס לנכסי נפקדים. משנות ה-70 של המאה ה-20 ועד לתחילת המאה ה-21 הבית היה מושכר להתאחדות עולי אמריקה וקנדה. המתחם נכלל בתוכניתו של האדריכל אמציה אהרן ובחלק מהמתחם נבנו בתי מגורים חדשים. הווילה היא מבנה בן שלוש קומות מאבן אדמדמה, ולו שתי כניסות המובילות לאגפים נפרדים שבכל אחד דירה דו קומתית. בצד הכניסה נבנו שני מוסכים עבור מכוניותיהם של דיירי הבית. איכות הבנייה ניכרת בפרטי האבנים השונות מהם נבנה הבית. בית אניס ג'מל וילה אמין ג'מל דוד קרויאנקר, שכונות ירושלים, טלביה, קטמון והמושבה היוונית, מכון ירושלים לחקר ישראל, כתר הוצאה לאור, 2002
ניקיצה ילאביץ'

ניקיצה יילאביץ' (בקרואטית: Nikica Jelavić; נהגה: [nîkitsa jělaʋitɕ]; נולד ב-27 באוגוסט 1985) הוא כדורגלן עבר קרואטי ששיחק בעמדת החלוץ. ייאלביץ' התחיל את הקריירה שלו בגושק גבלה, בגיל 16 עבר לנראטבה הקרואטית. כשהיה בן 17 חתם בהיידוק ספליט מליגת העל הקרואטית. תחילה, יילאביץ' לא זכה לדקות משחק רבות, אך בעונת 2006/2007 הוא הצליח להשתלב במועדון לאחר מכת פציעות שפקדה את המועדון, ועד סיום העונה הוא הבקיע 5 שערים. בקיץ 2006 חתם בזולטה ורכם הבלגית. במהלך עונת 2006/2007 הוא הבקיע 3 שערים ב-23 משחקים בליגה. ביולי 2008 חתם בראפיד וינה. במהלך עונת 2008/2009 הוא שיחק 24 משחקים, כאשר לרוב עלה כמחליף והבקיע 7 שערים. ב-16 ביולי 2009 הוא הבקיע את צמד הבכורה שלו במסגרת אירופית בניצחון 0–5 נגד ולנזיה שקודרה במסגרת מוקדמות הליגה האירופית. ב-18 באוקטובר 2009 קיבל כרטיס אדום ראשון בקריירה לאחר שספג כרטיס צהוב שני בהפסד 0–1 נגד שטורם גראץ. ב-20 באוגוסט 2010 חתם בגלאזגו ריינג'רס תמורת 4 מיליון פאונד. ב-28 באוגוסט 2010 ערך את הופעת הבכורה שלו נגד סנט ג'ונסון. ב-11 בספטמבר הבקיע את שער הבכורה שלו בריינג'רס נגד האמילטון אקדמיקל. ב-21 בספטמבר 2012 הבקיע 2 שערים בניצחון 2–7 נגד דנפרמיליין אתלטיק במסגרת גביע הליגה. ב-12 בפברואר 2011 הבקיע שלושער ראשון בקריירה בניצחון 0–6 נגד מאת'רוול. ב-20 במרץ 2011 יילאביץ' הבקיע את שער הניצחון נגד סלטיק במסגרת גמר גביע הליגה. לאחר שבעונת 2010/2011 לא שיחק במסגרות אירופאיות במדי ריינג'רס כיוון שעשה זאת כבר במדי ראפיד, ב-3 באוגוסט 2011 הוא הבקיע בתיקו 1-1 נגד מאלמה במסגרת מוקדמות ליגת האלופות. ב-31 בינואר 2012 חתם באברטון ל-4 וחצי שנים תמורת 5 מיליון פאונד. כעבור 4 ימים ערך את הופעת הבכורה שלו בפרמייר ליג בתיקו 1-1 נגד ויגאן אתלטיק. ב-10 במרץ 2012 הבקיע את שער הראשון בניצחון 0–1 נגד טוטנהאם הוטספר. באפריל 2012 נבחרת לשחקן החודש בפרמייר ליג. בעונת 2013/2014 נפגע מעמדו בעקבות הגעתו של רומלו לוקאקו. ב-15 בינואר 2014 חתם בהאל סיטי ל-3 וחצי שנים. 3 ימים לאחר מכן ערך את הופעת הבכורה שלו בניצחון 0–1 נגד נוריץ' סיטי. ב-8 בפברואר 2014 הבקיע את שער הבכורה שלו בניצחון 0–2 נגד סנדרלנד. ב-1 בספטמבר 2015 חתם בווסטהאם יונייטד לשנתיים. ב-31 באוגוסט 2020, ילאביץ' חתם בלוקומוטיבה זאגרב מליגת העל הקרואטית. ב-8 באוקטובר 2009 הוא ערך את הופעת הבכורה שלו בנבחרת קרואטיה במשחק ידידות נגד קטר. במשחק זה הוא גם הבקיע את שער הבכורה שלו בדקות הסיום של המשחק שנגמר בניצחון 2–3 לטובת קרואטיה. ב-14 באוקטובר 2009 הוא ערך את הופעת הבכורה שלו בנבחרת במסגרת רשמית נגד קזחסטן במסגרת מוקדמות מונדיאל 2010. יילאביץ' נכלל בסגל הנבחרת לקראת יורו 2012, בו הוא הבקיע בניצחון 1–3 נגד אירלנד. במשחק הפתיחה של מוקדמות מונדיאל 2014 הוא הבקיע את השער היחיד בניצחון 0–1 נגד מקדוניה. הוא גם נכלל בסגל הנבחרת לקראת מונדיאל 2014. לאחר שמעמדו בנבחרת התערער, ב-11 באוקטובר 2014 הוא הודיע על פרישה מהנבחרת. היידוק ספליט אליפות קרואטיה: 2003/2004, 2004/2005 הגביע הקרואטי: 2003 הסופר קאפ הקרואטי: 2004, 2005 גלאזגו ריינג'רס אליפות סקוטלנד: 2010/2011 גביע הליגה הסקוטי: 2011 אישיים שחקן החודש בפרמייר ליג: אפריל 2012 מדיה וקבצים בנושא ניקיצה ילאביץ' בוויקישיתוף ניקיצה ילאביץ', באתר Transfermarkt ניקיצה ילאביץ', באתר Soccerway ניקיצה ילאביץ', באתר BDFutbol ניקיצה ילאביץ', באתר WorldFootball.net ניקיצה ילאביץ', באתר National Football Teams ניקיצה ילאביץ', באתר FootballDatabase.eu פרופיל המאמן, באתר Transfermarkt
נשק קל של צה"ל

פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. עיקר המידע המצוי בפרק זה עדכני ל־31 בדצמבר 2023. נשק קל הוא כלי ירייה בעלי קליבר קטן מ-20 מ"מ. בצה"ל משתמשים במגוון סוגים של כלי נשק קל, חלקם תוצרת ישראל וחלקם נקנים ממדינות אחרות, בעיקר ארצות הברית ומדינות אירופה (בהן בולטות בלגיה וגרמניה). הטבלה מסכמת את הדגמים העיקריים. תיאור של רוב תתי דגמים ופיתוחים נמצא בערכים על כלי הנשק עצמם. כלי נשק שנמצאים בשירות בעשור השני של המאה ה-21 מודגשים ברקע תכול. נגב עוצמתי וקטלני יותר נכנס לשימוש מבצעי, באתר צה"ל, 2 בנובמבר 2023